Juraj IV. (Spojené kráľovstvo)

Juraj IV. (George Augustus Frederick; * 12. august 1762, Londýn, Kráľovstvo Veľkej Británie – † 26. jún 1830, Windsor, Spojené kráľovstvo Veľkej Británie a Írska) bol kráľ Spojeného kráľovstva Veľkej Británie a Írska a kráľ Hannoveru od 29. januára 1820 do svojej smrti v roku 1830. Vládol však už od roku 1811 ako regent za svojho otca trpiaceho porfýriou. 

Bol najstarším dieťaťom kráľa Juraja III. a kráľovnej Šarloty. Viedol extravagantný životný štýl, ktorý prispel k móde éry regentstva. Bol patrónom nových foriem voľného času, štýlu a vkusu. Poveril Johna Nasha, aby postavil Kráľovský pavilón v Brightone a prestaval Buckinghamský palác, a Sira Jeffryho Wyatvilla poveril prestavbou hradu Windsor. 

 Životopis 
Bol najstarším dieťaťom kráľa Juraja III. (1738 – 1820) a jeho manželky Šarloty Meklenbursko-Strelickej (1744 – 1818).

Bol veľmi neobľúbený pre svoju arogantnú povahu, zhýralý život i konzervatívne politické zameranie. V roku 1785 uzavrel tajne manželstvo s dvakrát ovdovelou katolíčkou Marie Fitzherbertovou, palác však toto manželstvo vyhlásil za neplatné. Princ z Walesu mal veľké dlhy, ale jeho otec ich bol ochotný zaplatiť len pod podmienkou, že sa ožení so svojou sesternicou Karolínou Brunšvicko-wolfenbüttelskou. V roku 1795 sa princ podvolil a oženil sa, ale manželstvo sa už po roku rozpadlo. Krátko po narodení dcéry Šarloty Augusty začal Juraj žiť oddelene od svojej manželky a v roku 1799 obnovil vzťah s Máriou Fitzherbertovou, ktorý definitívne ukončil v roku 1807, kedy sa jeho novou favoritkou stala markíza Izabela Anna z Hertfordu. 

V roku 1820 vyvolal veľký rozruch jeho pokus o oficiálne zrušenie manželstva s Karolínou parlamentom. Veľká časť verejnosti bola na strane kráľovnej. Nenávisť kráľa k jeho manželke bola taká veľká, že nebola nikdy korunovaná, a dokonca jej ani neumožnil účasť na jeho korunovácii, ale dôvody tejto nenávisti sú dodnes neznáme.

Pre svoju márnotratnosť, hráčsku vášeň, aféry i postavu – v roku 1797 vážil 111 kíl a v roku 1824 bol obvod jeho pása  – bol častým a obľúbeným cieľom britskej tlače i karikaturistov.

 Deti 
Z manželstva s Karolínou Brunšvicko-wolfenbüttelskou (* 1768 – † 1821) sa narodilo jediné dieťa:
 Šarlota Augusta (* 7. január 1796 – † 6. november 1817), korunná princezná z Walesu a Hannoveru ∞ 1816 princ Leopold Sasko-coburgsko-gothajský

Pretože kráľ Juraj IV. nemal žiadnych potomkov, princezná z Walesu zomrela pri pôrode mŕtveho syna, stal sa kráľom jeho brat Viliam IV.

 Iné projekty 

Kategória:Králi Spojeného kráľovstva
Kategória:Protestantskí panovníci
Kategória:Britskí slobodomurári
Kategória:Držitelia Radu svätej Anny
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Pochovaní v kaplnke svätého Juraja na hrade Windsor
Kategória:Nositelia Kráľovského uhorského radu sv. Štefana
Kategória:Rytieri Podväzkového rádu
Kategória:Princovia Spojeného kráľovstva
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia rakúskeho Rádu zlatého rúna
Kategória:Hannoverská dynastia
Kategória:Vojvodovia z Cornwallu
Kategória:Princovia z Walesu
Kategória:Rytieri veľkokríža Rádu Kristovho
Kategória:Rytieri Rádu svätého Michala